Diari Oficial de la Generalitat Valenciana


Sumari del DOGV 8917, del 01-10-2020 (2020/7790)

Convocatòria de l'assemblea de participants per a l'elecció de vocals de la Comissió Local de la Concentració Parcel·lària d'Oliva-Pego.
----------------------------------------------------------------------------------------------------------------------------------------

### Dades del document

Número de DOGV
:   8917

Data del DOGV
:   01-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/7790


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Convocatòria

Convocatòria de l'assemblea de participants per a l'elecció de vocals de la Comissió Local de la Concentració Parcel·lària d'Oliva-Pego. [2020/7790]  
Mitjançant Decret 6/2018, de 19 de gener, del Consell, es declara d'utilitat pública i execució urgent la Concentració Parcel·lària d'Oliva-Pego (DOGV 8221, 26.01.2018).  
De conformitat amb l'article 17 de la Llei de Reforma i Desenvolupament Agrari (Decret 118/193, de 12 de gener), seran triats per una assemblea de participants en la concentració, els representants de cadascun dels grups de propietaris que han de formar part de la Comissió Local, òrgan col·legiat previst en l'article 15 de la citada Llei, i la finalitat de la qual és proposar l'aprovació de les Bases de Concentració Parcel·lària, a la Direcció General d'Agricultura, Ramaderia i Pesca. Les Bases de Concentració Parcel·lària tenen per objecte determinar la propietat de les terres aportades i la classificació d'aquestes. Una vegada declarades fermes les Bases, la Comissió Local quedarà dissolta.  
En la Comissió Local de Concentració Parcel·lària d'Oliva-Pego, els propietaris estaran representats per quatre grups: xicotets, mitjans i grans aportants de terres del terme municipal de Pego i aportants de terres en el terme municipal d'Oliva.  
En l'actualitat i donada la situació epidemiològica de la Covid-19 i amb la finalitat d'evitar riscos per a la salut pública relacionades amb la celebració d'un esdeveniment multitudinari com és una assemblea, aquesta Direcció General estima que la convocatòria dels participants a l'hora de votar ha de produir-se de manera escalonada i en diferents dies, per a cadascun dels grups participants i dels quals ha de resultar triat un representant.  
Per les raons exposades, les votacions s'han organitzat en les dates i llocs següents:  
  
Pego:  
16 i 17 novembre de 2020 (dilluns i dimarts): vot dels grans propietaris aportants de terres en el terme municipal de Pego.  
18 i 19 novembre de 2020 (dimecres i dijous): vot dels mitjans propietaris aportants de terres en el terme municipal de Pego.  
20 i 23 noviembre de 2020 (divendres i dilluns): vot dels xicotets propietaris aportants de terres en el terme municipal de Pego  
Lloc: locals del Servei Municipal Agrari (antiga Cambra Agrària). Horari de votació: de 9.30 a 14.00.  
Durant aquests dies, els pertanyents a algun dels grups d'aportants de terres en el t.m de Pego i que també pertanyen al grup d'aportants a Oliva, podran votar també a Pego, per a triar representant en aquest últim grup.  
  
Oliva:  
24 i 25 novembre de 2020 (dimarts i dimecres): vot dels aportants de terres en el terme municipal d'Oliva.  
Lloc: Casa de la Cultura. Horari de votació: de 9.30 a 14.00.  
  
Els propietaris podran acudir directament per si mateixos o degudament representats, a l'efecte dels quals podran delegar el seu vot en una altra persona mitjançant model de representació habilitat a aquest efecte, havent de portar un document d'identificació (DNI, permís de conduir o passaport).  
El dret a vot s'exercirà directament en les dates i horari indicat en la present carta. En l'annex es detallen les instruccions de votació.  
  
En el desenvolupament de la votació serà obligatori l'ús de la mascareta, així com el compliment de les mesures de prevenció enfront de la Covid-19 establides en l'Acord de 19 de juny, del Consell (DOGV 8841/20.06.2020) i aquelles disposicions vigents en la matèria en els dies convocats.  
Des de la data de publicació d'aquest anunci, almenys durant trenta dies hàbils, en el tauler d'anuncis dels ajuntaments d'Oliva i Pego, estarà exposat el llistat de propietaris de la zona de concentració, ordenats segons xicotets, mitjans i grans, aportants de terres per al t.m de Pego i d'aportants de terres en el t.m d'Oliva, a més d'en la següent adreça de la web de la Conselleria d'Agricultura, Desenvolupament Rural, Emergència Climàtica i Transició Ecològica:  
  
http://www.agroambient.gva.es/va/web/agricultura/concentracio-parcel-laria-oliva-pego  
Aquesta servirà com a notificació als interessats, d'acord amb el que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de setembre de 2020.- El director general de Agricultura, Ramaderia i Pesca: Roger Llanes i Ribas.  
  
  
ANNEX  
Instruccions de votació  
  
1. Cada propietari/a està classificat en un dels quatre grups següents: xicotets, mitjans i grans aportants de terres del t.m de Pego i aportants de terres en el t.m d'Oliva. Poden haver-hi persones propietàries amb aportacions a Pego i Oliva, per la qual cosa podran votar per a triar persona representant en el seu grup corresponent de Pego i en el grup d'Oliva. Els titulars de cada grup triaran exclusivament a un membre de la Comissió Local corresponent al seu grup, no podent triar d'altres grups als quals no pertanyen.  
2. Podran assistir i votar aquells titulars que es troben en el llistat corresponent a cada grup. No obstant això, podran assistir també tots aquells que, no figurant en el llistat de propietaris, acrediten la titularitat de parcel·les mitjançant els corresponents documents que així ho proven.  
3. Es podrà votar a qualsevol de les persones propietàries que formen part de la llista del grup corresponent. Els candidats triats hauran de signar l'acceptació del lloc. En cas de no-acceptació es passarà al següent candidat en nombre de vots.  
4. No serà vàlid el vot en el qual es marquen dos o més candidats, declarant-se nuls. Els vots sense cap marcat d'alguna persona del llistat, seran declarats en blanc.  
5. En el cas que no assistira a votar cap persona propietària d'algun dels grups, no hi haurà cap representant d'aqueix grup.  
  
6. Per a votar es podrà acudir directament mitjançant document que ho identifique (DNI, permís de conduir o passaport) o delegar el vot en una altra persona, mitjançant model de delegació que s'adjunta.  
7. No s'admet el vot per correu, ni el seu depòsit a l'ajuntament. El vot s'exercirà directament en les dates i horari assignat en la carta o mitjançant delegació, segons s'indica en l'apartat 6.  
8. Seran triats vocals els que obtinguen el major nombre de vots, sense que s'exigisca cap majoria qualificada, i en el cas d'empat es decidirà per sorteig.  
9. El recompte dels vots, serà realitzat una vegada finalitzat el període de votació en dependències del Servei d'Estructures Agràries i Cooperativisme, per la qual cosa es comunicarà als elegits com a resultat de la votació, per a la signatura de la corresponent acta d'acceptació.